# Rafaela Silva

Rafaela Lopes Silva (Rio de Janeiro, 24 d'abril de 1992) és una judoka brasilera, que competeix en la categoria de pes lleuger (actualment -57 Kg). Ha participat en 3 Olimpíades, guanyant la medalla d'or als Jocs Olímpics de Rio i el bronze per equips a París 2024. A més, ha guanyat 6 medalles (2 d'or) en els Campionats del Món, 2 medalles (1 d'or) en els Jocs Panamericans i 10 medalles (3 d'or) en els Campionats Panamericans.

## Biografia

Silva va créixer a Cidade de Deus (Rio de Janeiro), on va començar a jugar a futbol als carrers del seu barri. No obstant, amb 7 anys ja va començar a practicar el judo.
El primer èxit esportiu de la judoka brasilera va arribar quan va aconseguir la medalla d'argent al Campionat del Món de 2011, disputat a París. Va participar en els Jocs de Londres 2012, però no va passar de la ronda preliminar. En el transcurs dels Campionats del Món de 2013, disputats a Rio de Janeiro, Silva es va convertir en la primera dona brasilera en aconseguir una medalla d'or pel seu país en un Campionat del Món, després de derrotar la nord-americana Marti Malloy a la final. Més tard, en el marc dels Jocs Olímpics de 2016, Silva va tornar a guanyar la medalla d'or, aquest cop derrotant a la mongola Sumiya Dorjsuren a la final.
L'any 2019, després de guanyar la medalla d'or als Jocs Panamericans de Lima, va donar positiu en fenoterol (un medicament utilitzat per l'asma) i tot i que va donar negatiu després d'aconseguir dues medalles de bronze al Campionat del Món de Tòquio, va ser sancionada sense competir durant dos anys i va haver de retornar totes tres medalles. Un cop el Tribunal d'Arbitratge de l'Esport va refermar la suspensió, que la impossibilitava participar en els Jocs de Tòquio, va decidir competir en les Arts Marcials Mixtes.
L'any 2022 tornava a competir en judo, guanyant la medalla d'or en el Campionat del Món de Taixkent. Un any més tard, aconsegueix guanyar als Jocs Panamericans de Santiago, sent la primera judoka brasilera de la història que guanya els 3 grans títols (Olimpíades, Campionat del Món i Jocs Panamericans). Als Jocs Olímpics de París 2024, la carioca va disputar novament la competició dels -57 kg, on no va poder superar la semifinal i va quedar-se sense medalla. Dies després, va ser una de les components de l'equip mixt que, aquest cop sí, va aconseguir la medalla de bronze.

## Palmarès

Jocs Olímpics :
| Any | Seu | Posició | Categoria |
| 2012 | Londres | 2a ronda | -57 Kg |
| 2016 | Rio de Janeiro | 1 | -57 Kg |
| 2024 | París | 5a posició | -57 Kg |
| 2024 | París | 3 | Equip mixt |
| Campionat del Món ||||
| 2009 | Rotterdam | 5a posició | -57 Kg |
| 2010 | Tòquio | 1a ronda | -57 Kg |
| 2011 | París | 2 | -57 Kg |
| 2012 | Salvador | 3 | Equip femení |
| 2013 | Rio de Janeiro | 1 | -57 Kg |
| 2013 | Rio de Janeiro | 2 | Equip femení |
| 2014 | Txeliàbinsk | 5a posició | -57 Kg |
| 2015 | Astanà | 2a ronda | -57 Kg |
| 2017 | Budapest | 2a ronda | -57 Kg |
| 2017 | Budapest | 2 | Equip femení |
| 2018 | Bakú | 1a ronda | -57 Kg |
| 2019 | Tòquio | DSQ (3a) | -57 Kg |
| 2019 | Tòquio | DSQ (3a) | Equip mixt |
| 2022 | Taixkent | 1 | -57 Kg |
| 2023 | Doha | 2a ronda | -57 Kg |
| Jocs Panamericans ||||
| 2015 | Toronto | 3 | -57 Kg |
| 2019 | Lima | DSQ (1a) | -57 Kg |
| 2023 | Santiago | 1 | -57 Kg |
| Campionat Panamericà ||||
| 2011 | Guadalajara | 3 | -57 Kg |
| 2012 | Montreal | 1 | -57 Kg |
| 2013 | San José | 1 | -57 Kg |
| 2014 | Guayaquil | 2 | -57 Kg |
| 2015 | Edmonton | 2 | -57 Kg |
| 2016 | L'Havana | 3 | -57 Kg |
| 2017 | Panamà | 2a ronda | -57 Kg |
| 2019 | Lima | 2 | -57 Kg |
| 2022 | Lima | 3 | -57 Kg |
| 2023 | Calgary | 2 | -57 Kg |
| 2024 | Rio de Janeiro | 1 | -57 Kg |

## Referències

* ↑ «Perfil oficial» (en anglès). Federació Internacional de Judo. Arxivat de l'original el 16 de juliol 2024. [Consulta: 11 juliol 2024].
* ↑ «Perfil olímpic» (en anglès). Olympics.com. Arxivat de l'original el 15 d’agost 2024. [Consulta: 11 juliol 2024].
* ↑ «Resultats oficials» (en anglès). Federació Internacional de Judo. Arxivat de l'original el 11 de juliol 2024. [Consulta: 11 juliol 2024].
* ↑ «Rafaela Silva troca futebol por judô e supera drama familiar com ouro» (en portuguès brasiler). UOL Esporte, 29-08-2013. Arxivat de l'original el 23 d’abril 2019. [Consulta: 8 agost 2016].
* ↑ «World Judo Championships, Paris 2011 – DAY 2 RESULTS». Arxivat de l'original el 13 de setembre 2011. [Consulta: 26 agost 2011].
* ↑ «La historia de Rafaela Silva va a demostrarte que los obstáculos se los pone uno mismo» (en castellà). Univision, 19-10-2016. [Consulta: 20 agost 2024].
* ↑ «Das ruas da favela ao título mundial nos tatames: Rafaela Silva supera decepçao olímpica e rebate críticos» (en portuguès). ESPN Brasil, 29-08-2013. Arxivat de l'original el 2024-07-20. [Consulta: 20 agost 2024].
* ↑ «Rafaela Silva wins Brazil's first gold medal of the Rio 2016 Olympic Games». Rio 2016. Arxivat de l'original el 22 de setembre 2016. [Consulta: 8 agost 2016].
* ↑ «Campeona olímpica brasileña Rafaela Silva pierde oro panamericano por dopaje» (en castellà). France 24, 25-09-2019. [Consulta: 20 agost 2024].
* ↑ «IJF World Judo Championships 2019 Results». Arxivat de l'original el 2019-09-30. [Consulta: 20 agost 2024].
* 1 2 «Olympic Judo champion Rafaela Silva loses appeal of 2-year doping ban» (en anglès). ESPN, 21-12-2020.
* 1 2 «Rafaela Silva: 'Estou na minha melhor versão'» (en portuguès brasiler). O Globo, 28-07-2024. Arxivat de l'original el 2024-08-09. [Consulta: 20 agost 2024].
* ↑ «Olympic, brazilian world judo champion Rafaela Silva moves to MMA» (en anglès). Sherdog.com, 22-01-2021. Arxivat de l'original el 27 de juny 2023. [Consulta: 11 juliol 2024].
* ↑ «Rafaela Silva conquista o bicampeonato do mundial de judo» (en portuguès). COB, 08-10-2022.
* ↑ «Rafaela Silva e campea e lidera dia de ouros do Brasil no Judô» (en portuguès). ge. Grupo Globo, 28-10-2023. Arxivat de l'original el 10 de desembre 2023. [Consulta: 11 juliol 2024].
* ↑ «La brasileña Rafaela Silva se queda sin medalla en judo en París-2024» (en castellà). France 24, 29-07-2024. [Consulta: 20 agost 2024].
* ↑ «Brasil conquista el bronce en equipos mixtos de judo, la octava presea del país en Juegos» (en espanyol europeu). swissinfo.ch, 03-08-2024. [Consulta: 20 agost 2024].
* 1 2 «SILVA Rafaela» (en anglès). COI - París 2024, 03-08-2024. Arxivat de l'original el 2024-07-26. [Consulta: 20 agost 2024].
* 1 2 «Rafaela SILVA» (en anglès). IFJ. Arxivat de l'original el 2024-07-11. [Consulta: 20 agost 2024].